સ્ટેન્ટન ફ્રેડમેનને ૧૯૫૮ની સાલમાં ઘટેલી એક બહુ જ સામાન્ય ઘટનાથી યુએફઓ જેવી અંતરંગ ચીજોમાં રસ પડવા લાગ્યો. “બન્યું એવું કે બુક-ઓર્ડર માટે એક્સ્ટ્રા શિપીંગ ચાર્જ ન ભરવો પડે એટલા માટે મેં એડવર્ડ રૂપેલ્ટ દ્વારા લખાયેલું ‘ધ રિપોર્ટ ઓન યુએફઓ’ નામનું પુસ્તક મંગાવી લીધું. એ પછી તો આ વિષયને લગતી બીજી ૧૦ પુસ્તકો વાંચી. બર્કલેની યુનિવર્સિટી ઓફ કેલિફોર્નિયામાં ‘બ્લ્યુ બુક સ્પેશિયલ રિપોર્ટ નંબર ૧૪’ પણ વાંચી. એ દિવસ અને આજની ઘડી! સતત સંશોધન કરતો આવ્યો છું, ક્યારેય અટક્યો નથી.”